钦定古今图书集成/明伦汇编/闺媛典/第075卷 > 杨家麟继室周氏
## 钦定古今图书集成/明伦汇编/闺媛典/第075卷 > 杨家麟继室周氏

按《畿辅通志》：“杨家麟继室周氏，真定府人。年十五归
杨。甫岁馀，夫觏疾，旦夕进药必亲尝，夜则祷天愿以
身代。夫殁，哀毁骨立，越三日乃尽，简囊箧付兄嫂，抚
棺长号欲死，家人严伺之不得。间数日不进勺水，病
不能起，迫令家人扶掖至柩前，哭不能出声，遂触柩
仆地，顷之而绝，时年十六。事闻于朝，建坊旌表。”